Tentera Darat Amerika Syarikat

Tentera Darat Amerika Syarikat merupakan cabang tentera darat bagi Angkatan Tentera Amerika Syarikat. Ia merupakan angkatan tentera yang terbesar yang tertua dalam Angkatan Tentera A.S. Seperti pasukan tentera darat yang lain, tanggungjawab utama Tentera Darat A.S adalah tertumpu kepada operasi ketenteraan di darat. Tentera darat moden ini berakar umbi dari Tentera Darat Kontinental yang ditubuhkan pada 14 Jun, 1775, iaitu sebelum penubuhan Amerika Syarikat, bagi memenuhi keperluan Perang Revolusi Amerika. Kongres Konfederasi telah menubuhkan Tentera Darat A.S pada 14 Jun, 1784 selepas tamat perang bagi mengantikan Tentera Darat Kontinental yang telah dibubarkan.

Latar belakang 
Kawalan dan operasi Tentera Darat A.S diuruskan oleh Jabatan Tentera Darat, satu dari tiga jabatan perkhidmatan dalam Jabatan Pertahanan. Ketua bagi kakitangan awam adalah Setiausaha Tentera Darat dan pangkat tertinggi bagi pegawai tentera dalam jabatan ini adalah Ketua Turus Tentera Darat, kecuali sekiranya Pengerusi Ketua Turus Bersama atau Timbalan Pengerusi Ketua Turus Bersama merupakan pegawai Tentera Darat A.S. Setakat 31 Oktober, 2008, jumlah kekuatan anggota tetap Tentera Darat A.S dilaporkan kurang sedikit 546,000 anggota.  Pengawal Kebangsaan Tentera Darat seramai 350,000 dan Tentera Darat Simpanan Amerika Syarikat pula seramai 189,000, menjadikan kekuatan keseluruhan sejumlah 1,085,000 askar.

Lihat juga 
 Friedrich Wilhelm von Steuben
 Latihan asas Tentera Darat Amerika Syarikat
 Jabatan Perubatan Tentera Darat
 Lambang pada kenderaan tentera Amerika Syarikat
 Pasukan Operasi Khas
 Transformasi Tentera Darat Amerika Syarikat

Rujukan

Pautan luar 
 ARMY.MIL - Laman web rasmi Tentera Darat Amerika Syarikat.
 GoArmy.com Laman web rasmi pengambilan anggota tentera darat.
 America's Army Laman web rasmi "Projek Permainan Tentera Darat".
 Formasi tentera darat
 Senarai lambang kebesaran Institut Tentera Darat A.S. Heraldry 
 Muzium Sejarah Missouri - Koleksi Tentera Darat 

Tentera Amerika Syarikat
Amerika Syarikat